**แบบเสนอโครงการคณะกายภาพบำบัด**

**ประจำปีงบประมาณ 2563**

1. **ชื่อโครงการ**

โครงการอบรมหลักสูตรระยะสั้น (4 เดือน) สาขาวิชากายภาพบำบัดชุมชน รุ่นที่ 4

1. **ผู้รับผิดชอบโครงการ**

ผศ.ดร.กภ.ภครตี ชัยวัฒน์

อ.ดร.กภ.รัตนา เพชรสีทอง

**3. ลักษณะโครงการ**

โครงการต่อเนื่อง

**4. ประเภทโครงการ**

โครงการพลักดันยุทธศาสตร์

**5. ความสอดคล้องกับนโยบาย**

**5.1 สอดคล้องกับยุทธศาสตร์และ Corporate KPI ของมหาวิทยาลัยมหิดล**

ยุทธศาสตร์ที่ 3 Excellence in professional services and social engagement

**5.2 สอดคล้องกับยุทธศาสตร์และ Corporate KPI ของคณะกายภาพบำบัด**

ยุทธศาสตร์ 3 พัฒนาระบบบริการสุขภาพต้นแบบและเผยแพร่ควรามรู้สู่สังคม

เป้าประสงค์ : เผยแพร่ความรู้สู่สังคม

กลยุทธ์ : ส่งเสริมการให้บริการวิชาการด้านสุขภาพสู่สังคม

**6.หลักการและเหตุผล**

นักกายภาพบำบัดเป็นบุคลากรที่มีส่วนสำคัญยิ่งในการดูแลสุขภาพของประชาชน ประเทศไทยในช่วงทศวรรษที่ผ่านมามีนักกายภาพบำบัดทำงานในชุมชนมากขึ้นเรื่อยๆ จากการขยายตัวของภาคบริการระดับโรงพยาบาลชุมชน โรงพยาบาลส่งเสริมสุขภาพ คลินิกหมอครอบครัวและหน่วยสุขภาพขององค์กรท้องถิ่น อีกทั้งโรงพยาบาลขนาดใหญ่ส่วนมากก็มีพันธกิจในการให้บริการแก่ชุมชนอีกด้วย โดยนักกายภาพบำบัดเหล่านี้ต้องมีโลกทัศน์ ชีวทัศน์องค์ความรู้และทักษะเฉพาะหลายอย่างเป็นพิเศษเพื่อให้การปฏิบัติงานมีประสิทธิภาพ คณะกายภาพบำบัด มหาวิทยาลัยมหิดลจึงพัฒนาหลักสูตรเน้นการเพิ่มพูนความรู้และทักษะสำหรับนักกายภาพบำบัดที่ปฏิบัติงานในชุมชน เพื่อให้สอดคล้องกับแผนพัฒนาระบบสาธารณสุข ของกระทรวงสาธารณสุข ซึ่งมีเป้าหมายให้ประชาชนเข้าถึงบริการสาธารณสุขที่ได้มาตรฐานอย่างทั่วถึงภายในเขตสุขภาพใกล้บ้าน โดยเครือข่ายบริการเชื่อมโยงอย่างไร้รอยต่อ

**7.วัตถุประสงค์**

**7.1 วัตถุประสงค์ทั่วไป**

เพื่อเพิ่มพูนความรู้และทักษะของ นักกายภาพบำบัดที่ปฏิบัติงานในชุมชน

**7.2 วัตถุประสงค์เฉพาะ**

เมื่อสิ้นสุดการอบรมแล้ว คาดหวังว่าผู้รับการอบรมจะมีความรู้ ความสามารถดังต่อไปนี้

7.2.1 มีความรู้เกี่ยวกับระบบสุขภาพ มาตรฐานบริการและแนวคิดเกี่ยวกับการพัฒนาวิชาชีพกายภาพบำบัด

7.2.2 มีความรู้ความเข้าใจและสามารถใช้เครื่องมือศึกษาชุมชน

7.2.3 มีความรู้ในการคัดกรองและวินิจฉัยผู้ป่วยภาวะต่าง ๆ ที่สำคัญได้

7.2.4 มีความรู้เฉพาะทางด้านหลักการส่งเสริม ป้องกัน รักษาและฟื้นฟู และการจัดการทางกายภาพบำบัดสำหรับผู้รับบริการในทุกกลุ่มวัยในชุมชน

7.2.5 มีทักษะการปฏิบัติด้านดูแลสุขภาพแบบผสมผสาน (Mixed skill)

7.2.6 มีทักษะการฟื้นฟูสุขภาพโดยใช้ฐานชุมชนได้

7.2.7 มีทักษะการดูแลผู้ป่วยในระยะสุดท้าย (Palliative care)

7.2.8 มีทักษะการให้คำปรึกษา รวมทั้งพื้นฐานจิตวิทยาพฤติกรรมสุขภาพและสังคมวิทยาการเรียนรู้

7.2.9 มีความรู้เกี่ยวกับหลักการและมีทักษะในการถ่ายทอดความรู้และการสื่อสาร

7.2.10 สามารถแลกเปลี่ยนความรู้ ความคิดเห็น วิเคราะห์ วิจารณ์ และเสนอแนะแนวทางในการแก้ไขปัญหาทางกายภาพบำบัดชุมชนได้

7.2.11 มีความสามารถในการผลิตสื่อในการส่งเสริมป้องกัน รักษาและฟื้นฟูงานกายภาพบำบัดสุขภาพในชุมชนได้

7.2.12 มีแนวคิด ทักษะการสร้างนวัตกรรม การประยุกต์และพัฒนาภูมิปัญญาท้องถิ่นได้

7.2.13 มีทักษะการเป็นวิทยากรกระบวนการในชุมชน

7.2.14 มีทักษะเกี่ยวกับการบริหารโครงการ และการบูรณาการในสถานการณ์จริงได้

7.2.15 การให้บริการ Wheelchair ตามมาตราฐาน WHO

**8.กลุ่มเป้าหมาย**

นักกายภาพบำบัดที่ได้รับในอนุญาตประกอบวิชาชีพกายภาพบำบัด ที่มีประสบการณ์ในการปฏิบัติงานด้านกายภาพบำบัดชุมชนอย่างน้อย 1 ปี

9. สถานที่ดำเนินงาน

คณะกายภาพบำบัด มหาวิทยาลัยมหิดล

10. วันที่ดำเนินโครงการ **และ อัตราค่าลงทะเบียน**

- วันที่ 17 สิงหาคม – 17 ธันวาคม 2563

- อัตราค่าลงทะเบียน 40,000 บาท

11. แผนการดำเนินงาน

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **กิจกรรม** | **ต.ค.** | **พ.ย.** | **ธ.ค.** | **ม.ค.** | **ก.พ.** | **มี.ค.** | **เม.ย.** | **พ.ค.** | **มิ.ย.** | **ก.ค.** | **ส.ค.** | **ก.ย.** | **งบประมาณ** | **ผู้รับผิดชอบ** |
| **ขั้นเตรียมการ** | | | | | | | | | | | | | | |
| ศึกษาข้อมูลเพื่อจัดทำแบบเสนอโครงการ |  |  |  |  | X | X | X | X | X |  |  |  | 0.00 | ผศ.ดร.กภ.ภครตี ชัยวัฒน์  อ.ดร.กภ.รัตนา เพชรสีทอง |
| ติดต่อวิทยากรและร่วมจัดกำหนดการ  เตรียมการสอนแบบ online,  เอกสารการสอน และพื้นที่ในการลงชุมชน |  |  |  |  |  |  | X | X | X |  |  |  | 0.00 | ผศ.ดร.กภ.ภครตี ชัยวัฒน์  อ.ดร.กภ.รัตนา เพชรสีทอง  นางสาวพรรัตน์ ผ่องเคหา |
| จัดทำแบบเสนอโครงการเพื่อบรรจุในแผนปฏิบัติงานประจำปีของคณะกายภาพบำบัด |  |  |  |  |  |  |  |  |  | X |  |  | 0.00 | ผศ.ดร.กภ.ภครตี ชัยวัฒน์  อ.ดร.กภ.รัตนา เพชรสีทอง  นางสาวพรรัตน์ ผ่องเคหา |
| **ขั้นดำเนินงาน** | | | | | | | | | | | | | | |
| ขออนุมัติโครงการ |  |  |  |  |  |  |  |  |  | X |  |  | 4,000.00 | นางสาวพรรัตน์ ผ่องเคหา |
| ส่งโครงการให้หน่วยคะแนน สภากายภาพบำบัดพิจารณาคะแนน |  |  |  |  |  |  |  |  |  | X |  |  | 0.00 | นางสาวพรรัตน์ ผ่องเคหา |
| ประชาสัมพันธ์ให้นักกายภาพบำบัด นักกิจกรรมบำบัดทั้งในและนอกคณะ และอาจารย์ทราบถึงเนื้อหาในการจัดโครงการ |  |  |  |  |  |  |  |  | X | X |  |  | 0.00 | นางสาวพรรัตน์ ผ่องเคหา |
| จัดอบรม (ประสานงานสถานที่ อาหารจัดเลี้ยง และค่าใช้สอยต่างๆ) |  |  |  |  |  |  |  |  |  |  | X |  | 0.00 | นางสาวพรรัตน์ ผ่องเคหา |
| **ขั้นประเมินผล** | | | | | | | | | | | | | | |
| ระดับความพึงพอใจของผู้เข้าร่วมโครงการต่อความสอดคล้องของกิจกรรมกับวัตถุประสงค์ของโครงการ |  |  |  |  |  |  |  |  |  |  |  | X | 0.00 | ผศ.ดร.กภ.ภครตี ชัยวัฒน์  อ.ดร.กภ.รัตนา เพชรสีทอง  นางสาวพรรัตน์ ผ่องเคหา |
| ระดับความพึงพอใจของผู้เข้าร่วมโครงการในภาพรวม |  |  |  |  |  |  |  |  |  |  |  | X | 0.00 | ผศ.ดร.กภ.ภครตี ชัยวัฒน์  อ.ดร.กภ.รัตนา เพชรสีทอง  นางสาวพรรัตน์ ผ่องเคหา |

12. เป้าหมายและตัวชี้วัดความสำเร็จ

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **กิจกรรม** | **หน่วยนับ** | **ผล 57** | **ผล 58** | **ผล 59** | **ผล 60** | **แผน 61** | **ผล 62** | **แผน 63** | **แผน 64** |
| **เชิงปริมาณ** | | | | | | | | | |
| จำนวนวันในการจัดอบรม | เดือน | - | 4 | - | 4 | - | 4 | 4 | 4 |
| นักกายภาพบำบัดจากหน่วยงานภายนอก | คน | - | 31 | - | 23 | - | 10 | 20 | 20 |
| **เชิงคุณภาพ** | | | | | | | | | |
| ระดับความพึงพอใจของผู้เข้าร่วมโครงการต่อโครงการในภาพรวม | ร้อยละ | - | 93.60 | - | 95 | - | 100 | 90 | 90 |
| **เชิงเวลา** | | | | | | | | | |
| การดำเนินงานตามแผนการดำเนินโครงการ | ร้อยละ | - | 100 | - | 100 | - | 100 | 100 | 100 |

13. ความเสี่ยงสำคัญที่คาดว่าจะเกิดขึ้นที่จะนำไปสู่การไม่บรรลุตามเป้าหมายที่วางไว้

|  |  |  |  |  |  |
| --- | --- | --- | --- | --- | --- |
| **ความเสี่ยง** | **โอกาสเกิด** | **ผลกระทบ** | **ระดับความเสี่ยง** | **แนวทางป้องกัน** | **ผู้รับผิดชอบ** |
| **ด้านผลลัพธ์** | | | | | |
| จำนวนผู้ผ่านการอบรมในระดับค่าคะแนน 2.5 ขึ้นไป (จากการประเมิน 4 ระดับ) | 1 | 1 | 1 | ทดสอบความรู้ความสามารถของผู้เข้าร่วมอบรมทุกคนในระดับเบื้องต้นก่อนเริ่มโครงการ เพื่อวัดระดับความรู้ความเข้าใจรายบุคคล | ผศ.ดร.กภ.ภครตี ชัยวัฒน์  อ.ดร.กภ.รัตนา เพชรสีทอง |

|  |  |
| --- | --- |
| (ผู้ช่วยศาสตราจารย์ ดร.กภ.ภครตี ชัยวัฒน์)  รองคณบดีฝ่ายวิเทศสัมพันธ์และภาพลักษณ์องค์กร  ◻ อนุมัติ ◻ ไม่อนุมัติ  (รองศาสตราจารย์ ดร.กภ.จารุกูล ตรีไตรลักษณะ)  คณบดีคณะกายภาพบำบัด |  |